Bagnole

Bagnole (in taliano Bagnoli) è nu rione ca surge â stremità uccidentale da cità 'e Napule. Fa pparte, nzieme 'o rione 'e Forerotta, da decema municipalità.

Bagnole ha attaccato fermamente 'o nomme suo a' tradizzione lavurante: fuje, nfatte, sede 'e uno de cchiù mpurtante 'nsettiamente nnustriale do Miezojuorno e 'mparticulare 'e ll'accaierie 'e ll'Ilva, ex Italsider, attive 'a ll'abbiata do '900 e desmettette de anne '90.

'O 'nsettiamento do polo nnustriale ha prufonnamente cagnato 'a struttura 'e ll'area ca se truova ncopp' ô gurfo 'e Puzzulo, ê pennine da cullina 'e Pusilleco.

Bagnoli futura
Ll'amministrazione comunale, ca facette pure 'e ffatiche besugnuose 'e bonifeca, pare ntenziunata a requaleficà 'a zona ca mo risulta 'mmatulizzata.

Nu primmo passo 'mmerzo 'a requalefica da zona è certamente ll'arapatura 'o prubbeco do pontile: cumpretamente restrutturato, è 'a passiata a mare cchiù longa d'Europa, cu ll'800 metre suje.

Etimologia
'O nomme Bagnole vene 'e ll'antichi Rommani ca venivano a fae bbagne.

Giugrafia
Cunfina a nord cu 'o rione 'e Chianura e cu 'o cumune 'e Pezzulo, a sud cu 'o rione Pusilleco, a ovest s'affaccia 'ncopp"a baia 'e Pezzulo e a est cunfina cu 'o rione 'e Forerotta. Ll'isula 'e Nisida fa parte d"o rione 'e Bagnoli.

'O rione, canusciuto 'a na forte e visibbele natura vurcaneca, fa parte d"e Campe Flegree.

Traspuorte
|-
|center|40px || Ce songo 'e stazzioni Bagnole-Agnano e Cavalleggeri d"a Linea 2 d"a Metropolitana 'e Napule nunché 'e stazzioni Bagnole e Dazio'' d"a Ferruvia Cumana. 

Perzonagge fammose
Claudio Allori
Antonio Attanasio
Edoardo Bennato
Guido Iazzetta
Aldo Paone
Nando Paone
Lina Polito
Bud Spencer
Salvatore Visco

Gallarìa

 Ati pruggette 

Categurìa:Riune 'e Napule